3. Situaţia umanitară a rezidenţilor din taberele de refugiaţi din Ashraf
- Înainte de votare
Charles Tannock
Doamnă preşedintă, se pare că au existat nişte greşeli în textul publicat pe internet de serviciile Parlamentului. Este vorba de o formulare incorectă, care nu este în conformitate cu textul care a fost de fapt înaintat în hotărârea comună luată de grupul meu şi de alţii. Nu ştiu dacă aţi fost informată despre aceasta şi dacă o puteţi lua în considerare, însă textul din paragraful 2 ar trebui să arate în modul următor: "respectând dorinţele individuale ale tuturor persoanelor care locuiesc în tabăra de la Ashraf privind viitorul lor;”. S-a publicat ceva diferit, însă textul trebuia să cuprindă ceea ce am menţionat anterior.
Preşedinta
Dle Tannock, am fost informată despre acest lucru şi toate corecturile lingvistice vor fi făcute.
După votare
Hans-Peter Martin
(DE) Doamnă preşedintă, aş dori să vă atrag atenţia asupra faptului că în spatele meu, printre radicalii de extremă-dreaptă, sunt persoane care nu sunt membri şi, după câte pot să observ, acestea folosesc cartelele de votare.
(Agitaţie)
Preşedinta
Dle Martin, vom verifica aceste lucruri.
